Ventos geležinkelio stotis

Apie stotį Ventos mieste žr. Akmenės geležinkelio stotis.

Ventos geležinkelio stotis – geležinkelio stotis Mažeikių rajono savivaldybėje, Pumpurų kaime į rytus nuo Ventos upės.Ventos geležinkelio stotis. Geltoni.lt (tikrinta 2023-07-30). Tai nedidelė geležinkelio stotis krovininėje linijoje Mažeikiai–Bugeniai, naudojama traukiniam prasilenkti vienabėgėje linijoje. Iki XX a. pabaigos buvo nedidelis geležinkelio mazgas – čia atsiskirdavo keliai nuo Mažeikių link Lūšės ir Bugenių (dabar likęs kelias tik link Bugenių). Į rytus nuo stoties per Ventos upę nutiestas Kurmaičių geležinkelio tiltas.

 Istorija 

1872 m. pro Pumpurų kaimą nutiestas Liepojos–Romnų geležinkelis, čia pastatyta stotis su 3 atsarginiais keliais ir keletu trobesių. Stotis atidaryta 1879 m. Carinės Rusijos pareigūnai ją oficialiai vadindavo , bet vokiečiai pakabino iškabą . Kartais ši stotis buvo vadinama ir Velte, Velta – toks pavadinimas randamas tų laikų gubernijų knygose, 1885 m. kelių žemėlapyje.

1905 m. šią stotį saugojo rusų kareiviai, įvyko susišaudymas su revoliucionieriais, vienas sukilėlis žuvo. Iki I pasaulinio karo čia buvo 2 žydų krautuvės.

1915 m. balandžio pabaigoje vokiečių kariuomenė sudegino geležinkelio stoties namą, prekių sandėlį, o susprogdinę šalia esantį geležinkelio tiltą per Ventą pasitraukė į Ylakius. Karo metais stotį aptarnavo 7 geležinkeliečiai.

 Gyvenvietė 

Aplink stotį kūrėsi geležinkelio stoties gyvenvietė, žinynuose minima iki 1976 m.

 Šaltiniai 

Kategorija:Mažeikių rajono savivaldybės geležinkelio stotys
Kategorija:Panaikintos Mažeikių rajono savivaldybės gyvenvietės